Nõukogu direktiiv 97/22/EMÜ,

22. aprill 1997,

millega muudetakse direktiivi 92/117/EMÜ konkreetsete zoonooside ja konkreetsete zoonootilise toimega mõjurite vastaste kaitsemeetmete kohta loomadel ja loomsetel saadustel toidu kaudu saadavate nakkushaiguste ja mürgistuste vältimiseks

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 43,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

omandatud kogemusi silmas pidades ja zoonooside profülaktika ja tõrje tähtsust arvestades tuleb direktiiv 92/117/EMÜ [4] sisuliselt läbi vaadata;

kuni eespool nimetatud läbivaatamiseni on vajalik ette näha zoonooside teavitamissüsteemi kohta uusi eeskirju, proovide võtmiseks ja uuringute läbiviimiseks vajalike meetodite kehtestamist, teatud siseriiklike meetmete rakendamist ja heakskiitmist ning kolmandate riikide poolt esitatud kavasid käsitlevate sätete edasilükkamine,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 92/117/EMÜ muudetakse järgmiselt.

1. Artiklit 5 muudetakse järgmiselt:

a) lõikes 1 asendatakse kuupäev "31. märts" kuupäevaga "31. mai";

b) lõikes 2 asendatakse kuupäev "1. oktoober" kuupäevaga "1. november";

c) lõige 3 jäetakse välja.

2. Artikli 6 punktist b jäetakse välja sõnad "Kodulindude salmonelloosi puhul tuleb seda teha enne artiklis 17 sätestatud kuupäeva".

3. Artiklit 8 muudetakse järgmiselt:

a) lõikes 1 asendatakse kuupäev "1. oktoober 1993" kuupäevaga "1. märts 1998";

b) lõikele 2 lisatakse järgmine lõik:

"Kuni artiklis 15a ettenähtud läbivaatamiseni lükatakse siiski edasi kavade komisjonile esitamise kohustus nende liikmesriikide puhul, kes ei ole veel kodulindude salmonelloosiga seotud kavasid esitanud."

4. Artiklit 10 muudetakse järgmiselt:

a) lõike 1 esimeses ja teises lõigus asendatakse kuupäev "1. jaanuar 1994" kuupäevaga "1. jaanuar 1998";

b) lõike 1 kolmas ja neljas lõik jäetakse välja;

c) lõige 2 jäetakse välja.

5. Artikli 14 lõikes 2 asendatakse kuupäev "31. detsember 1995" kuupäevaga "31. detsember 1998".

6. Artikli 15 teine lõik jäetakse välja.

7. Direktiivi lisatakse järgmine artikkel:

"Artikkel 15a

1. Komisjon esitab enne 1. novembrit 1997 komisjonile aruande zoonooside profülaktikaks ja tõrjeks rakendatavate meetmete kohta. Aruanne sisaldab eelkõige järgmist:

- uusi eeskirju zoonooside teavitamissüsteemide kohta,

- meetodeid proovide võtmiseks ja uuringute läbiviimiseks heakskiidetud riiklikes laborites,

- salmonelloosi tõrjet munevates kodulindude karjades,

- salmonelloosi tõrjet kodulindude aretuskarjades ja kodulindude segasöödas,

- meetmeid zoonooside, välja arvatud salmonelloos, vastu võitlemiseks.

2. Lõikes 1 märgitud aruandega on kaasas ettepanekud zoonooside kohta, eriti nimetatud direktiivi läbivaatamise kontekstis. Nõukogu teeb nende ettepanekute kohta otsuse kvalifitseeritud häälteenamusega enne 1. juunit 1998."

8. III lisa I jakku lisatakse järgmine punkt:

"Va Kuni artiklis 15a ettenähtud aruande esitamiseni võivad liikmesriigid hoida kõrvale punktis V.1 b sätestatud sundhävitamisest ja punktis V.1c sätestatud tapmise nõudest, kui nad suudavad tagada, et:

i) ühtki punkti V.1b esimese lõiguga reguleeritud haudumata muna ei turustata, välja arvatud töötlemiseks, kooskõlas direktiiviga 89/437/EMÜ [*] EÜT L 212, 22.7.1989, lk 87. Direktiivi on viimati muudetud direktiiviga 96/23/EÜ (EÜT L 125, 23.5.1996, lk 10).;

ii) ükski eluskodulind, sealhulgas ühepäevased tibud, ei tohi karjast lahkuda, välja arvatud koheseks tapmiseks vastavalt eespool nimetatud punktile c,

ja seda kuni pädevale asutusele on tõestatud, et Salmonella enteritidis’est või Salmonella typhimurium’ist tingitud nakkushaigust enam ei esine.

Liikmesriigid, kes kasutavad esimeses lõigus sätestatud võimalust, ei ole kõlbulikud saama otsuse 90/424/EMÜ [**] EÜT L 224, 18.8.1990, lk 19. Otsust on viimati muudetud otsusega 94/370/EÜ (EÜT L 168, 2.7.1994, lk 31). artikliga 29 ettenähtud ühenduse rahalist toetust."

Artikkel 2

1. Liikmesriigid jõustavad käesoleva direktiivi järgimiseks vajalikud õigusnormid enne 1. septembrit 1997. Liikmesriigid teatavad sellest viivitamata komisjonile.

Kui liikmesriigid need meetmed võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.

Artikkel 3

Käesolev direktiiv jõustub kolmandal päeval pärast selle avaldamist Euroopa Ühenduste Teatajas.

Artikkel 4

Käesolev direktiiv on adresseeritud liikmesriikidele.

Luxembourg, 22. aprill 1997

Nõukogu nimel

eesistuja

J. Van Aartsen

[1] EÜT C 13, 18.1.1996, lk 23.

[2] EÜT C 320, 28.10.1996, lk 261.

[3] EÜT C 97, 1.4.1996, lk 29.

[4] EÜT L 62, 15.3.1993, lk 38. Direktiivi on muudetud 1994. aasta ühinemisaktiga.

--------------------------------------------------